ХьэщIэ жыджэрхэр
Налшык дэт «Кавказ» санаторэм щекIуэкIащ акъылыфIагъымрэ спортымрэ теухуа зэхыхьэ.
«ЩIалэгъуалэр жылагъуэм дежкIэ мыхьэнэ зиIэ Iуэху зехьэкIэхэм хэгъэгъуэзэн» — апхуэдэ къыхуеджэныгъэм щIэту екIуэкIа зэIущIэм хэтащ Дагъыстэн, Къэрэшей-Шэрджэс республикэм, Ростов областым къикIауэ ди щIыпIэм зыщызыгъэпсэху сабийхэр. Махуэшхуэр псом я дежкIи гукъинэжу екIуэкIащ. Спортым и мызакъуэу, цIыкIухэм я зэфIэкI ягъэлъэгъуащ Кавказ Ищхъэрэм щыпсэухэм ижь лъандэрэ къадекIуэкI джэгукIэхэмкIи.
Зэхьэзэхуэм Дагъыстэным къикIахэр щытекIуащ, етIуанэ увыпIэр — Къэрэшей-Шэрджэсым, ещанэр Ростов щIыналъэм щыщ сабийхэм хуагъэфэщащ. ФIым я фIыжхэм щIыхь тхылъхэмрэ саугъэтхэмрэ иратащ.
Шэрэдж Дисэ.
